
                  JUDEŢUL  HARGHITA                                                        ANEXA 
CONSILIUL LOCAL AL ORAȘULUI BORSEC                   la Hotărârea nr. 85 din

                                                                                                                     09 noiembrie   2020


      AVIZAT                                                              APROBAT,
INSPECTORATUL PENTRU SITUAŢII DE URGENŢĂ        în ŞEDINŢA CONSILIULUI 








    LOCAL
 „OLTUL” AL JUDEŢULUI HARGHITA                                           din  09   noiembrie   2020

                        INSPECTOR  ŞEF                                                      PREŞEDINTE de ŞEDINŢĂ,
                                                                                                                     Pépel Attila Árpád         

REGULAMENT
DE ORGANIZARE ŞI FUNCŢIONARE  A  SERVICIULUI  VOLUNTAR  PENTRU SITUAŢII DE URGENŢĂ
CAPITOLUL 1
Dispoziţii generale
           Art.1. În baza prevederilor art.4 alin.2, art.15 alin.4 şi art.25 litera ,,a’’ din Legea 481/2004, privind protecţia civilă,  art. 32 (4) din Legea nr. 307/2006, privind apărarea

împotriva incendiilor, art. 1 alin (1)și (2) din Criteriile de performanță privind constituirea, încadrarea și dotarea serviciilor voluntare pentru situații de urgență, aprobate prin Ordinul Ministerului Afacerilor şi Internelor nr.75 din 28 iunie 2019 .
Art.2. Serviciul voluntar pentru situaţii de urgenţă de tip V2, denumit în continuare serviciul voluntar, se constituie în subordinea Consiliului local în scopul desfăşurării activităţilor de prevenire, intervenţie operativă, limitarea şi înlăturarea urmărilor situaţiilor de urgenţă, apărarea vieţii, bunurilor şi mediului împotriva incendiilor şi dezastrelor, precum şi realizarea măsurilor de protecţie civilă.
Art.3. Serviciul voluntar îşi îndeplineşte atribuţiile în condiţiile legii, în sectorul de competenţă stabilit de Inspectoratul pentru Situaţii de Urgenţă „Oltul” al Judeţului Harghita. 
Art.4. Teritoriul sectorului de competenţă trebuie să fie acoperit din punct de vedere al intervenţiei, în timpul de răspuns stabilit, cu cel puţin o autospecială de intervenţie. 
Art.5.  Până la asigurarea dotării la nivelul prevăzut de reglementările în vigoare, Consiliul local încheie în mod obligatoriu contracte sau convenţii de intervenţie cu Consiliile locale limitrofe pentru intervenţia operativă în situaţii de urgenţă.   
Art.6. Serviciul voluntar se încadreazã cu personal angajat şi cu personal voluntar.

Personalul angajat şi cel voluntar trebuie sã corespundã cerinţelor de pregãtire fizicã şi psihicã şi sã aibã aptitudinile necesare în vederea îndeplinirii atribuţiilor.
Art.7. Şeful serviciului voluntar şi conducãtorul autospecialei / mecanicul de motopompã se încadreazã cu personal angajat.
Art.8. Personalul serviciului voluntar la încadrare şi anual este supus controlului medical, în condiţiile legii.
Art.9. Personalul angajat trebuie sã aibã calificarea şi atestarea necesare, conform reglementãrilor în vigoare.
CAPITOLUL 2

Organizarea şi atribuţiile serviciului voluntar
Art.10. Serviciul voluntar este condus de un şef serviciu şi are în structurã 2 specialişti 

pentru prevenire, 2 grupe de intervenţie  şi  1 echipă specializată.   
Art.11. Serviciul voluntar are în compunere 2 specialişti pentru activitatea de prevenire pentru instituţiile publice, operatorii economici din subordinea consiliului local şi pentru locuinţele individuale şi gospodării, având în dotare o autospecială de prevenire şi intervenţie rapidă ,, SUZUKI GRAND- VITARA”.
Art.12. Grupele de intervenţie deservesc 2 autospeciale de intervenţie cu apă și spumă, respectiv autospecialele ,, MERCEDES I ’’, cu o capacitate a rezervorului de apă de 2500 litri şi ,, MERCEDES II ’’ , cu o capacitate a rezervorului de apă de 2400 litri. Dotarea este completată  cu o autospecială de stins incendii cu apă , marca Magirus – dar numai ca rezervă, fiind utilizată în cazuri excepționale de grupele de intervenție de pe autospecialele Mercedes. 
Art.13. Echipa specializată se constituie pe următoarele domenii:                                                 

1. avertizare- alarmare- căutare-deblocare-salvare-evacuare pentru riscurile de cutremur, alunecări şi prăbuşiri de teren, fenomene meteorologice periculoase, avalanşe şi inundaţii.                                                                              
Art.14. Schema de organizare a serviciului voluntar, este prevăzută în anexa nr.1 a prezentului regulament. Organigrama şi numărul de personal al serviciului voluntar, este prevăzută în anexa nr. 2, a prezentului regulament. 
Art.15. Şeful serviciului voluntar se subordonează preşedintelui Comitetului local pentru situaţii de urgenţă, iar personalul serviciului voluntar se subordonează şefului serviciului .
Art.16. Personalul angajat şi cel voluntar îşi îndeplinesc atribuţiunile funcţionale prevăzute în prezentul regulament, în cadrul compartimentului, grupei sau echipei specializate în care este încadrat.
Art.17. Serviciul operativ în cadrul serviciului voluntar, se asigură 24 din 24 de ore , prin  permanență de la domiciliu pentru deservirea autospecialelor şi intervenţia în situaţii de urgenţă. Graficul cu rândul la serviciu se întocmeşte de către  locţiitorul şefului de serviciu şi se aprobă de către preşedintele Comitetului local pentru situaţii de urgenţă.
Art.18. Şeful serviciului voluntar  răspunde de pregătirea, capacitatea de răspuns, disciplina şi întreaga activitate  a personalului acestuia, având următoarele atribuţii  principale:
a) asigură încadrarea  cu personal a serviciului, prezenţa acestuia şi organizarea intervenţiei pe schimburi, cu asigurarea permanenței de la domiciliu;
b) planifică şi desfăşoară exerciţii, aplicaţii şi alte activităţi de pregătire pentru verificarea viabilităţii documentelor operative;

c) efectuează activităţi de analiză, evaluare şi sinteză referitoare la situaţiile de urgenţă  din competenţă;

d) elaborează concepţia specifică privind planificarea, pregătirea, organizarea şi desfăşurarea acţiunilor de răspuns, precum şi concepţia de acţiune în situaţii de urgenţă, conform reglementărilor în vigoare emise în baza răspunderilor privind tipurile de risc gestionate şi funcţiile de sprijin îndeplinite;

e) urmăreşte aplicarea prevederilor regulamentului privind gestionarea situaţiilor de urgenţă şi a planurilor de intervenţie/cooperare specifice tipurilor de riscuri;

f) centralizează solicitările privind necesarul de resurse pentru îndeplinirea funcţiilor de sprijin, premergător şi în timpul situaţiilor de urgenţă şi le înaintează organismelor abilitate să le soluţioneze;

g) gestionează baza de date referitoare la situaţiile de urgenţă, date în competenţă;

h) evaluează consecinţele probabile ale surselor de risc;
i) organizează, desfăşoară şi conduce nemijlocit pregătirea de specialitate a personalului, întocmind în acest sens  documentele de organizare, desfăşurare şi conducere a activităţilor serviciului voluntar pentru situaţii de urgenţă; asigură materialul bibliografic, necesar pregătirii de specialitate a acestora;

j) organizează şi conduce activitatea de prevenire a incendiilor şi protecţie civilă, controlează respectarea în sectorul de competenţă, a regulilor şi măsurilor din domeniul situaţiilor de urgenţă,  ia măsuri pentru înlăturarea neregulilor constatate, verificând modul de executare a controalelor la gospodăriile populaţiei ; 

k) execută instructajul introductiv general şi ţine evidenţa personalului instruit. Sprijină şeful  grupei de intervenţie şi şeful echipei specializate în executarea instruirii de specialitate a personalului din subordine; 

l) verifică şi asigură ca autospeciala, utilajele, instalaţiile, aparatele, echipamentele de protecţie şi substanţele de stingere din dotarea serviciului voluntar să fie în permanentă stare de funcţionare sau de utilizare. Verifică modul de întocmire a documentelor operative ; 

m) conduce şi participă efectiv la acţiunile de stingere a incendiilor şi salvarea persoanelor şi bunurilor  materiale ce se află în pericol în caz de incendiu sau de calamităţi naturale ori catastrofe, la acţiunile de intervenţie, în situaţii de inundaţii, evacuarea apei din subsoluri, canale tehnologice şi alte puncte, efectuarea deblocărilor şi înlăturarea dărâmăturilor provocate de calamităţi naturale sau de catastrofe, la prevenirea şi stingerea incendiilor, pe timpul repunerii în funcţiune a instalaţiilor tehnologice avariate de calamităţi naturale sau catastrofe; 

n) participă la cursurile de pregătire şi specializare organizate de către Inspectoratul  judeţean pentru situaţii de urgenţă;

o) participă la elaborarea planurilor de intervenţie (de răspuns), în funcţie de riscurile identificate în sectorul de competenţă;

p) face propuneri factorilor de decizie pentru recompensarea sau sancţionarea personalului din subordine; 

q) face propuneri personalului împuternicit, potrivit legii, pentru sancţionarea încălcărilor normelor de prevenire şi măsurilor de protecţie civilă ;

r) informează periodic, în şedinţele Consiliului local, asupra activităţii desfăşurate de serviciul voluntar ;

s) instruieşte periodic personalul din subordine privind normele şi regulile de protecţie şi tehnica securităţii muncii;

t) face propuneri şi ţine evidenţa referatelor prin care se solicită completarea dotării serviciului voluntar.

Art.19. Atribuţiile specialiştilor pentru prevenire:
a) prevenirea riscurilor producerii unor situaţii de urgenţă, prin activităţi de îndrumare şi control; 

b) desfăşoară activităţi de informare şi instruire privind cunoaşterea de către cetăţeni a tipurilor de risc specifice zonei de competenţă, măsurilor de prevenire, precum şi a conduitei de urmat pe timpul situaţiilor de urgenţă;
c) verifică modul de aplicare a normelor, dispoziţiilor, instrucţiunilor şi măsurilor, care se referă la managementul situaţiilor de urgenţă, atât la domeniul public, cât şi la cel privat, în sectorul de competenţă;
d) participă la elaborarea reglementărilor specifice sectorului de competenţă, emise de autoritatea locală, în domeniul prevenirii şi intervenţiei în situaţii de urgenţă;  

e) elaborează programul de măsuri în vederea acordării asistenţei pentru prevenirea situaţiilor de urgenţă la gospodăriile populaţiei;  

f) participă la identificarea resurselor umane şi materiale disponibile pentru răspuns în situaţii de urgenţă şi ţine evidenţa acestora;

g) participă la concursuri profesionale cu serviciile voluntare, precum şi la acţiuni educative cu cercurile tehnico-aplicative din şcoală şi grădiniţă ;

h) constată şi informează personalul abilitat să sancţioneze, conform legii, despre încălcarea dispoziţiilor legale din domeniul de competenţă;

i) îndeplinesc alte sarcini stabilite prin lege sau hotărâri ale Consiliului local.

Art.20   Grupele de intervenţie îndeplinesc următoarele atribuţii:
a) participă la limitarea şi înlăturarea urmărilor situaţiilor de urgenţă;

b) identifică şi amenajează sursele de apă necesare intervenţiei operative şi o utilizează gratuit, indiferent de sursa din care provin;
c) se deplasează cu autospecialele şi mijloacele tehnice din dotare la locul intervenţiei pe drumuri şi terenuri, indiferent de forma de proprietate, dacă cerinţele operative şi de lucru impun aceasta;
d) solicită organelor abilitate oprirea ori limitarea traficului public în zona desfăşurării acţiunilor de intervenţie;

e) intră în orice incintă a organismelor şi organizaţiilor , instituţiilor şi operatorilor economici,  pentru îndeplinirea atribuţiilor specifice; 

f) intră în locuinţele persoanelor fizice , la solicitarea sau cu consimţământul acestora , în condiţiile prevăzute de lege pentru îndeplinirea atribuţiilor specifice. În cazul în care se impune înlăturarea unor factori de risc care prin iminenţa ameninţării lor pot declanşa o situaţie de urgenţă, consimţământul nu este necesar;

g) solicită sprijinul autorităţilor publice, mijloacelor de informare în masă şi cetăţenilor pentru luarea măsurilor urgente în vederea prevenirii , limitării sau înlăturării unor pericole iminente ce pot provoca situaţii de urgenţă;

h) participă împreună cu organele abilitate de lege la stabilirea cauzelor probabile producerii situaţiilor de urgenţă şi participă , la cererea acestora , la identificarea şi stabilirea factorilor de risc şi împrejurărilor care au generat situaţiile de urgenţă;

i) execută acţiuni de intervenţie pentru stingerea incendiilor, salvarea, acordarea primului ajutor şi protecţia persoanelor şi bunurilor periclitate de situaţiile de urgenţă;

j) acordă ajutor în condiţiile legii, persoanelor a căror viaţă este pusă în pericol  în caz de explozie, inundaţii, alunecări de teren, accidente, precum şi în caz de dezastre.   
Art.21.  Atribuţiile şefilor grupelor de intervenţie :
a) organizează, pregătirea personalului propriu;

b) execută, operaţiuni şi activităţi de înştiinţare, avertizare, alarmare, alertare, recunoaştere, cercetare, evacuare, adăpostire, căutare, salvare, descarcerare, deblocare, prim-ajutor sau asistenţă medicală de urgenţă, stingere a incendiilor, depoluare, protecţie chimică, radiologică, biologică şi nucleară şi decontaminare, filtrare şi transport de apă, iluminat, asanare de muniţie neexplodată, protecţie a bunurilor materiale şi valorilor din patrimoniul cultural, acordare de sprijin pentru supravieţuirea populaţiei afectate şi alte măsuri de protecţie a cetăţenilor în caz de situaţii de urgenţă;

c) stabilesc concepţia de intervenţie şi coordonează elaborarea documentelor operative de răspuns;

d) organizează banca de date privind intervenţiile, analizează periodic situaţia operativă şi valorifică rezultatele;

e) asigură transmiterea operativă a deciziilor, dispoziţiilor şi ordinelor şi urmăreşte menţinerea legăturilor de comunicaţii cu Comitetul local, centrele operative cu funcţionare permanentă, cu alte organisme implicate în gestionarea situaţiilor de urgenţă, precum şi cu forţele proprii aflate în îndeplinirea misiunilor;

f) asigură transmiterea mesajelor de înştiinţare primite către structurile din subordine, către cele cu care colaborează şi către autorităţile locale;

g) solicită de la persoanele fizice şi juridice datele, informaţiile şi documentele necesare, îndeplinirii atribuţiilor legale;

h) participă la coordonarea şi conducerea intervenţiilor în situaţii de urgenţă;

i) dispun restrângerea utilizării clădirilor incendiate, avariate ori ameninţate, inclusiv evacuarea persoanelor şi animalelor din acestea, precum şi a folosirii terenurilor din vecinătatea imobilelor respective.
Art.22.      Atribuţiile conducătorilor autospecialelor de intervenţie ,,MERCEDES I’’ respectiv   ,, MERCEDES II’’:
a) răspund de menţinerea în permanentă stare de operativitate a autospecialelor pe care sunt încadraţi;

b) execută la timp întreţinerile, reviziile şi verificările prevăzute de normele tehnice în vigoare;

c) participă la intervenţii folosind cât mai judicios mijlocul tehnic din dotare , respectă regulile şi instrucţiunile de utilizare a acestora;

d) respectă regulile de circulaţie pe drumurile publice;

e) se deplasează cu autospeciala şi mijloacele tehnice din dotare la locul intervenţiei , pe drumuri care nu sunt deschise circulaţiei publice ori pe terenuri, indiferent de forma de proprietate, dacă cerinţele de operativitate şi de lucru impun aceasta;

f) solicită organelor abilitate oprirea ori limitarea traficului public în zona desfăşurării operaţiunilor de intervenţie.  
Art.23. Echipa de avertizare-alarmare-căutare-deblocare-salvare-evacuare are următoarele atribuţii:
a) asigură întreținerea, exploatarea și funcționarea aparaturii și mijloacelor de transmisiuni-alarmare;
b) asigură fluxul informațional între eșalonul superior, Comitetul local pentru situații de urgență și Centrul operativ cu activitate temporară ;

c) asigură alarmarea populației;
d) asigură crearea căilor de acces spre locurile de intervenţie a forţelor proprii şi a celor care cooperează , precum  şi a căilor de evacuare a răniţilor, bolnavilor, sinistraţilor;

e) înlăturarea dărâmăturilor şi deblocarea adăposturilor;

f) localizarea şi înlăturarea avariilor care pun în pericol viaţa oamenilor şi bunurile materiale;

g) instalarea şi amenajarea punctelor de adunare a bolnavilor, răniţilor, sinistraţilor;

h) transportul răniţilor din raionul afectat de dezastre la punctul de adunare;

i) acordarea primului-ajutor;

j) triajul bolnavilor, răniţilor, intoxicaţilor;

k) executarea unor măsuri sanitaro-antiepidemice şi profilactice;

l) acordarea ajutorului sanitar-veterinar animalelor rănite sau bolnave;

m) organizează acţiunile de evacuare, punctele de adunare, îmbarcare-debarcare şi repartiţie a sinistraţilor;

n) organizează instalarea , dotarea şi funcţionarea adăposturilor şi taberelor de sinistraţi;

o) îndeplineşte orice alte sarcini legate de atribuţiile serviciului , stabilite de şeful serviciului.
Art.24. Atribuţiile şefului echipei de avertizare-alarmare-căutare-deblocare-salvare-evacuare :
a) asigură întreținerea și funcționarea mijloacelor de transmisiuni-alarmare;

b) asigură fluxul infomațional între eșalonul superior și Comitetul local pentru situații de urgență;

c) asigură alarmarea populației;

d) conduce operaţiunea de eliberare a căilor de acces spre locurile de intervenţie ; 

e) coordonează înlăturarea dărâmăturilor şi deblocarea adăposturilor ;

f) urmăreşte localizarea şi înlăturarea avariilor care pun în pericol viaţa oamenilor şi bunurile materiale ;

g) verifică instalarea şi amenajarea punctelor de adunare a răniţilor, bolnavilor, sinistraţilor ;

h) coordonează transportul şi triajul răniţilor, bolnavilor, sinistraţilor la punctele de adunare ;

i) coordonează executarea unor măsuri sanitaro-antiepidemice şi profilactice ;

j)  îndeplineşte orice alte sarcini legate de atribuţiile serviciului, stabilite de şeful serviciului.
Art.25. Atribuţiile membrilor grupelor de intervenţie la autospecialele’’ MERCEDES I’’ şi  ’’ MERCEDES II ’’:

a) participă la limitarea şi înlăturarea urmărilor situaţiilor de urgenţă;

b) identifică şi amenajează sursele de apă necesare intervenţiei operative şi o utilizează gratuit, indiferent de sursa din care provin;
c) se deplasează cu autospecialele şi mijloacele tehnice din dotare la locul intervenţiei pe drumuri şi terenuri, indiferent de forma de proprietate, dacă cerinţele operative şi de lucru impun aceasta;
d) solicită organelor abilitate oprirea ori limitarea traficului public în zona desfăşurării acţiunilor de intervenţie;

e) intră în orice incintă a organismelor şi organizaţiilor , instituţiilor şi operatorilor economici,  pentru îndeplinirea atribuţiilor specifice; 

f) intră în locuinţele persoanelor fizice , la solicitarea sau cu consimţământul acestora , în condiţiile prevăzute de lege pentru îndeplinirea atribuţiilor specifice. În cazul în care se impune înlăturarea unor factori de risc care prin iminenţa ameninţării lor pot declanşa o situaţie de urgenţă, consimţământul nu este necesar;

g) solicită sprijinul autorităţilor publice, mijloacelor de informare în masă şi cetăţenilor pentru luarea măsurilor urgente în vederea prevenirii , limitării sau înlăturării unor pericole iminente ce pot provoca situaţii de urgenţă;

h) participă împreună cu organele abilitate de lege la stabilirea cauzelor probabile producerii situaţiilor de urgenţă şi participă , la cererea acestora , la identificarea şi stabilirea factorilor de risc şi împrejurărilor care au generat situaţiile de urgenţă;

i) execută acţiuni de intervenţie pentru stingerea incendiilor, salvarea, acordarea primului ajutor şi protecţia persoanelor şi bunurilor periclitate de situaţiile de urgenţă;

j) acordă ajutor în condiţiile legii, persoanelor a căror viaţă este pusă în pericol  în caz de explozie, inundaţii, alunecări de teren, accidente, precum şi în caz de dezastre.   
     Art.26. Atribuţiile membrilor echipei de avertizare-alarmare-căutare-deblocare-salvare-evacuare:
a) asigură întreținerea și funcționarea aparaturii și mijloacelor de transmisiuni-alarmare;

b) asigură fluxul informațional;
c) asigură alarmarea populației;
d) asigură crearea căilor de acces spre locurile de intervenţie a forţelor proprii şi a celor care cooperează , precum  şi a căilor de evacuare a răniţilor, bolnavilor, sinistraţilor;
e)   înlăturarea dărâmăturilor şi deblocarea adăposturilor;
f)   localizarea şi înlăturarea avariilor care pun în pericol viaţa oamenilor şi bunurile materiale;
g)   instalarea şi amenajarea punctelor de adunare a bolnavilor, răniţilor, sinistraţilor;
h)   transportul răniţilor din raionul afectat de dezastre la punctul de adunare;
i)   acordarea primului-ajutor;
j)   triajul bolnavilor, răniţilor, intoxicaţilor;
k)   executarea unor măsuri sanitaro-antiepidemice şi profilactice;
l)   acordarea ajutorului sanitar-veterinar animalelor rănite sau bolnave;
m)   organizează acţiunile de evacuare, punctele de adunare, îmbarcare-debarcare şi repartiţie a sinistraţilor;
n)  organizează instalarea , dotarea şi funcţionarea adăposturilor şi taberelor de sinistraţi;
o)   îndeplinesc orice alte sarcini legate de atribuţiile serviciului , stabilite de şeful echipei.
CAPITOLUL 4

Coordonarea, controlul şi îndrumarea serviciului voluntar
Art.27. Coordonarea serviciului voluntar pentru situaţii de urgenţă se execută de către specialişti desemnaţi ai Inspectoratului pentru Situaţii de Urgenţă „Oltul” al Judeţului Harghita, primarul localităţii şi şeful serviciului voluntar .
Art.28. Serviciul voluntar pentru situaţii de urgenţă este controlat de către specialiştii desemnaţi ai Inspectoratului pentru Situaţii de Urgenţă „Oltul” al Judeţului Harghita, primarul localităţii şi execută controlul instituţiilor şi operatorilor economici din sectorul de competenţă, precum şi la gospodăriile populaţiei, prin şeful serviciului şi specialiştii pentru prevenire.
Art.29. Serviciul voluntar cooperează cu servicii voluntare, servicii profesioniste şi private pentru situaţii de urgenţă din cadrul  sectorului de competenţă şi din afara acestuia, pentru care poate încheia contracte sau convenţii cu acestea, în scopul asigurării permanente a intervenţiei operative în situaţii de urgenţă, precum şi pentru  îndeplinirea în condiţii de maximă eficienţă a atribuţiilor . 

Serviciul voluntar poate coopera cu structuri similare din străinătate în vederea schimbului reciproc de informaţii, perfecţionarea pregătirii profesionale şi a dotării tehnico-materiale, participarea la simpozioane, consfătuiri şi concursuri.
Art.30. Îndrumarea serviciului voluntar pentru situaţii de urgenţă se execută de către specialiştii desemnaţi ai Inspectoratului pentru Situaţii de Urgenţă „Oltul” al Judeţului Harghita, în scopul asigurării pregătirii de specialitate a membrilor serviciului voluntar, intervenţia operativă a acestuia, stabilirea sectorului de competenţă şi dotarea cu mijloace şi tehnică de intervenţie.
CAPITOLUL 5

Gestionarea patrimoniului serviciului voluntar 
Art.31. Finanţarea cheltuielilor curente şi de capital aferente activităţii serviciului voluntar se asigură din bugetul local, Partea II ,, Apărare ordine publică şi siguranţa naţională’’ - ,,Ordine publică şi siguranţa naţională’’ capitolul ,, protecţie civilă şi prevenirea şi stingerea incendiilor (protecţie civilă non militară)’’ care se completează cu venituri extrabugetare, donaţii, sponsorizări şi alte surse, potrivit legii.
Art.32. Consiliul local stabileşte în condiţiile legii, anual, prin hotărâre, indemnizaţia ce se va acorda lunar membrilor grupelor şi echipelor de intervenţie pentru activităţile pe care le vor desfăşura,     odată cu adoptarea hotărârii cu privire la bugetul local pe anul în curs, precum şi cuantumul taxelor privind prestările de servicii în domeniul situaţiilor de urgenţă şi asigurarea operaţionalizării serviciului voluntar.
Art.33. Gestionarea materialelor serviciului voluntar se execută de către şeful de serviciu în baza inventarului de patrimoniu, în conformitate cu legislaţia în vigoare.
CAPITOLUL 6

Pregătirea personalului  serviciului voluntar
Art.34. Pregătirea personalului serviciului voluntar pentru situaţii de urgenţă se execută în conformitate cu Planul anual de pregătire profesională şi fizică a personalului,  defalcat în planurile lunare,  teme şi exerciţii.
Art.35. Fiecare voluntar este obligat să parcurgă şi să absolve cursurile de calificare şi atestare profesională  necesare funcţiei pe care este încadrat şi să participe la concursurile profesionale.
Art.36. Nivelul de pregătire profesională şi fizică a personalului voluntar se va evalua anual, cu ocazia absolvirii cursurilor de calificare şi atestare profesională, precum şi a controalelor exerciţiilor şi aplicaţiilor.
CAPITOLUL 7
Dispoziţii finale
Art.37. Prezentul regulament s-a aprobat în şedinţa Consiliului local din                      2020 .                    
Art.38. Personalul din cadrul serviciului voluntar pentru situaţii de urgenţă încheie contracte de voluntariat pe durată determinată cu Consiliul local.
Art.39. Şeful serviciului voluntar pentru situaţii de urgenţă îndeplineşte şi funcţia de ,, agent de inundaţii ’’ la nivelul unităţii administrativ teritoriale.
Art.40. În lipsa şefului de serviciu atribuţiile acestuia vor fi preluate de către specialistul pentru prevenire, care este șeful intervenției şi locţiitorul şefului.
Art.41. Cunoaşterea şi aplicarea prevederilor prezentului regulament sunt obligatorii pentru tot personalul serviciului voluntar pentru situaţii de urgenţă.
Art.42. Actualizarea prevederilor prezentului regulament se face anual sau ori de câte ori este nevoie, modificările trebuie supuse aprobării Consiliului local şi aduse la cunoştinţa personalului serviciului voluntar şi Inspectoratului pentru Situaţii de Urgenţă ,,OLTUL” al Judeţului Harghita.



